హైదరాబాద్ (ఆంధ్రజ్యోతి బిజినెస్): వస్తుసేవల పన్ను (జిఎస్టి) ద్వారా దేశీయ ఉత్పత్తుల ధరలు మరింత చవకగా మారే అవకాశం ఉందని కేంద్ర వాణిజ్య శాఖ మంత్రి నిర్మలా సీతారామన్ తెలిపారు. దేశంలోని ఒక ప్రాంతం నుంచి మరో ప్రాంతానికి ఉత్పత్తులను రవాణా చేసే తరుణంలో పలురకాల పన్నులు చెల్లించడం వల్ల ఆయా ఉత్పత్తుల ధరలు దిగుమతి చేసుకునే ఉత్పత్తుల ధరకన్నా అధికంగా ఉంటోందని ఆమె చెప్పారు. దక్షిణాది రాష్ర్టాలకు ఉత్తరాది రాష్ర్టాల నుంచి గోధుమలు దిగుమతి అవుతుంటాయని, వీటి ధర ఆస్ర్టేలియా నుంచి దిగుమతి చేసుకునే గోధుమలకన్నా ఎక్కువగా ఉంటోందని ఆమె ఉదహరించారు. ఇలాంటి అంశాలను దృష్టిలో ఉంచుకునే జిఎస్టిని ప్రతిపాదించామని తెలిపారు. శనివారంనాడిక్కడ యంగ్ ఫిక్కీ లేడీస్ ఆర్గనైజేషన్ (యంగ్ ఎఫ్ఎల్ఒ) ఏర్పాటు చేసిన ఒక సమావేశంలో పాల్గొన్న సందర్భంగా నిర్మలా సీతారామన్ మాట్లాడారు. ఈ సందర్భంగా ఫిక్కీ సభ్యులు అడిగిన పలు ప్రశ్నలకు ఆమె సమాధానమిచ్చారు. పెద్ద నోట్ల రద్దు లక్ష్యాలు దాదాపు నెరవేరినట్టేనని నిర్మలా సీతారామన్ అన్నారు. 500, 1000 రూపాయల నోట్ల రద్దుతో మొత్తం నగదు అంతా ఖాతాల్లోకి చేరిపోయిందన్నారు. అయితే ఖాతాల్లో జమ చేసిన వారిలో ఎంత మంది పన్ను చెల్లించారో తేల్చాల్సి ఉందని చెప్పారు. గత సెప్టెంబర్లో ఆదాయ వెల్లడి పథకం ద్వారా చాలా మంది తమ ఆదాయం, ఆస్తుల వివరాలను వెల్లడించారని తెలిపారు. తర్వాత నవంబర్లో పెద్ద నోట్లను రద్దు చేశామని చెప్పారు. దీంతో అందరి వద్ద ఉన్న సొమ్ము ఖాతాల్లోకి చేరిపోయిందన్నారు. నల్లధనాన్ని కట్టడి చేసే చర్యల్లో భాగంగా ఈ చర్యలు తీసుకున్నట్టు చెప్పారు.దేశీయంగా ఉన్న స్టార్టప్ కంపెనీల్లో మహిళలు సారథ్యం వహిస్తున్న కంపెనీల సంఖ్య కేవలం 8 శాతమే ఉందని, అయితే ఇటీవలి కాలంలో వీరి సంఖ్య క్రమంగా పెరుగుతోందని నిర్మలా సీతారామన్ తెలిపారు. చాలా మంది మహిళలు స్టార్టప్ ఈకోసిస్టమ్లోకి వస్తుండటం హర్షించదగ్గ పరిణామమన్నారు. మహిళా ఎంటర్ప్రెన్యూర్లు తమకు ఏమి కావాలో తెలియజేస్తే అందుకు అనుగుణంగా ప్రభుత్వపరంగా సహకారం అందిస్తామని చెప్పారు.
hyderabad (aandhrajyoti bijines): vastusevala pannu (jst) dwara desheeya utpattula dharalu marinta chavakaga mare avakaasam undani kendra vaanijya saakha mantri nirmala seetaraman telipaaru. desamloni oka praantam nunchi maro praantaaniki utpattulanu rawana chese tarunamlo palurakaala pannulu chellinchadam valla aayaa utpattula dharalu digumati chesukune utpattula dharakanna adhikamgaa untondani aame cheppaaru. dakshinaadi raashrtaalaku uttaraadi rashrtala nunchi godhumalu digumati avutuntaayani, veeti dhara ausrtalia nunchi digumati chesukune godhumalakanna ekkuvagaa untondani aame udaharinchaaru. ilanti amsaalanu drushtilo unchukune jstni pratipaadinchaamani telipaaru. sanivaaramnaadikkada yang fikki ladis arganisation (yang efla) erpaatu chesina oka samavesamlo palgonna sandarbhamgaa nirmala seetaraman matladaru. ee sandarbhamgaa fikki sabhyulu adigina palu prasnalaku aame samaadhaanamichaaru. pedda notla raddu lakshyaalu daadaapu neraverinattenani nirmala seetaraman annaru. 500, 1000 roopaayala notla raddutho mottam nagadu antaa khaataalloki cheripoyindannaru. ayithe khaataallo jama chesina vaarilo entha mandi pannu chellinchaaro telchalsi undani cheppaaru. gatha septemberlo aadaaya velladi pathakam dwara chala mandi tama aadaayam, aastula vivaraalanu velladinchaarani telipaaru. tarvaata navambarlo pedda notlanu raddu chesamani cheppaaru. deentho andari vadda unna sommu khaataalloki cheripoyindannaru. nalladhanaanni kattadi chese charyallo bhagamga ee charyalu teesukunnattu cheppaaru.desheeyamgaa unna startop companyllo mahilalu saarathyam vahistunna companyla sankhya kevalam 8 saatame undani, ayithe iteevali kaalamlo veeri sankhya kramangaa perugutondani nirmala seetaraman telipaaru. chala mandi mahilalu startop eekosistamloki vastundatam harshinchadagga parinaamamannaaru. mahila enterprenurlu tamaku emi kaavaalo teliyajeste anduku anugunamgaa prabhutvaparamgaa sahakaaram andistaamani cheppaaru.